--> La regidoria d'Educació de l'Ajuntament d'Alzira destina 10.000 euros per a ajudes al transport universitari - elseisdoble.com\nLa regidoria d'Educació de l'Ajuntament d'Alzira destina 10.000 euros per a ajudes al transport universitari\nEl termini per a la presentació de sol•licituds i la documentació serà fins al proper dia 24 de novembre\nEl regidor d'Educació i Infància, Pepe Grau, informa que ja es poden sol•licitar les ajudes al transport universitari, al qual s'ha destinat una quantia de 10.000 euros. El termini per a la presentació de sol•licituds i la documentació serà fins al proper dia 24 de novembre.\nSer menor de 30 anys durant l’any natural de la convocatòria. Estar al corrent en el compliment de les seues obligacions tributàries i davant de la Seguretat Social, la qual cosa s’acreditarà mitjançant una declaració responsable de no superar els llindars de renda familiar següents: Famílies de dos membres: 24.089,00; Famílies de tres membres: 32.697,00; Famílies de quatre membres: 38.831,00; Famílies de cinc membres: 43.402,00; Famílies de sis membres: 46.853,00; Famílies de set membres: 50.267,00; Famílies de huit membres: 53.665,00. A partir de l’octau membre, s’afegiran 3.391 euros a la renda de la unitat familiar per cada nou membre computable.\nPer últim, els estudiants interessats han de presentar la sol•licitud mitjançant una instància model (www.alzira.es, Portal de la Ciutadania - Educació i Cultura), a través del registre d’entrada de l’Ajuntament o per qualsevol dels procediments establits en l’article 38 de la Llei de Règim Jurídic de les Administracions Públiques i Procediment Administratiu Comú, dins el termini de 20 dies naturals després de la publicació de la convocatòria. Junt amb la instància model, els aspirants hauran de presentar la documentació següent: Fotocòpia del DNI o documentació acreditativa equivalent. Documentació acreditativa d’estar matriculat en algun centre universitari per al curs 2016/2017. Certificat de la Direcció de l’oficina bancària on la persona sol•licitant siga titular del compte corrent en què indique que se li abone l’ajuda en cas de ser concedida. Autorització per a consultar la renda dels membres de la unitat familiar.


Templemoyle Farm Cottages Eglinton Regne Unit - Ofertes d'hotels amb els MILLORS DESCOMPTES EN LÍNIA\n43 Whitehill Road, Eglinton, Co Derry, Eglinton, Eglinton, Regne Unit, BT47 3JT - Veure al mapa\n"The cottage was very comfortable and we felt right at home...."\nBen posicionat a Maghera, Templemoyle Farm Cottages és un lloc ideal d'inici d'excursions a Derry / Londonderry. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nTemplemoyle Farm Cottages ofereix un servei impecable i compleix amb totes les exigències dels més experimentats viatgers. Instal.lacions de barbacoa són només algunes de les comoditats que fan que Templemoyle Farm Cottages sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara calefacció, despertador, videojocs a l'habitació, ventilador, aparell de televisió per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Templemoyle Farm Cottages és un lloc ideal d'estada pels viatgers que busquin encant, comfort i facilitat a Derry / Londonderry.\nTots els tipus de viatgers (14) Parelles (2) Viatgers en solitari (1) Famílies amb infants petits (4) Famílies amb infants grans (1) Grups (6)


per Marta Romera / ACN 24/02/2021 13:50h\nL'Rt puja a 1,01 i el risc de rebrot a 273 (+5), amb 55 ingressats menys (1.918) i 6 crítics menys (587) | Salut\nA la regió sanitària de Lleida hi ha acumulats 28.544 casos confirmats per PCR/TA, 54 més. Són 29.506 si es tenen en compte totes les proves. Un total de 571 persones han mort per coronavirus des de l'inici de la pandèmia, una més que fa 24 hores. Entre el 14 i el 20 de febrer es van notificar 10 defuncions, 12 la setmana anterior. Hi ha 18.987 vacunats de la primera dosi (+294) i 11.224 de la segona, igual que dilluns.\nPel que fa al risc de rebrot, puja 5 punts, fins a 286. Se situa per sota del registre de la setmana anterior, que era de 292. La velocitat de propagació puja tres centèsimes, fins a 1,02. La setmana del 7 al 13 de febrer era de 0,83. La taxa de confirmats per PCR/TA se situa en 132 per cada 100.000 habitants i la incidència a 14 dies és de 280, pels 354 de l'interval anterior. El 6,67% de les proves que es fan donen positiu. Actualment hi ha 82 pacients ingressats als hospitals, vuit menys que fa 24 hores. Entre el 14 i el 20 de febrer els ingressats eren 95; 107 en el període anterior.\nAlt Pirineu i Aran: l'Rt puja a 1,35\nEl risc de rebrot s'enfila 74 punts més, fins a 546, mentre que la setmana anterior era de 362. L'Rt puja 14 centèsimes, fins a 1,35. En l'interval anterior estava en 1,06. La taxa de confirmats per PCR o TA és de 232 per cada 100.000 habitants. La incidència acumulada a 14 dies és de 403, pels 338 de l'interval anterior. El 7,99% de les proves que es fan donen positiu. A la regió hi ha 21 pacients ingressats, un més que en l'anterior balanç. Entre el 14 i el 20 de febrer hi havia 19 ingressats i es va notificar una defunció, mentre que en el període anterior hi havia 17 persones ingressades i es va notificar un mort.\nDurant l'última setmana analitzada s'han fet 145.573 proves PCR i 61.781 tests d'antígens, dels quals un 5,46% han donat positiu, un altre cop per sobre del 5% i del valor de l'interval anterior (4,28%). La mitjana d'edat de les persones positives se situa en els 38,43 anys. Des de l'inici de la pandèmia s'han confirmat 550.285 casos, dels quals 510.644 per PCR/TA. D'altra banda, s'han declarat 53 noves morts, amb un total de 20.565 en tota la pandèmia: 12.912 en centres hospitalaris o sociosanitaris (+42), 4.546 en residències (+1), 1.128 en domicilis (ídem) i 1.979 no classificables (+10).\nEntre el 14 i el 20 de febrer s'han declarat 252 defuncions\nEntre el 14 i el 20 de febrer s'han declarat 252 defuncions, mentre que la setmana anterior se'n van notificar 350. En l'últim interval hi havia ingressades a l'hospital 1.981 persones. La setmana anterior, del 7 al 13 de febrer, n'hi va haver 2.317. Entre les persones que viuen en residències, s'han detectat 41 nous casos amb PCR o TA, fins a un total de 29.872. Amb la resta de proves, el nombre total de casos és de 32.808. En total, han mort 8.698 persones, 11 més que en l'últim balanç.


Encara no sabem com serà el teatre del futur, però ja tenim pistes de com seran les cites dels pròxims mesos\nGrans cites teatrals de referència mundial com Avinyó i Edimburg han tirat la tovallola. El Festival Grec, però, aposta per fer front al temporal amb un programa de 80 actuacions, 50 d'elles coproduccions i 15 muntatges que es rescataran entre les obres teatrals suspeses entre l'abril i el maig. L'epicentre del festival seran els teatres de la muntanya de Montjuïc i gairebé totes les entrades tindran un preu de 15 euros, tarifa plana. La presentació oficial del programa tindrà lloc el pròxim dimarts 9 de juny.\nPerò el Grec no serà l'únic festival d'arts escènic del juliol barceloní. El Cruïlla XXS, l’adaptació del festival musical, incorpora també arts escèniques al seu programa de 200 actuacions. La Fura dels Baus, Animal Religion, Circ Vermut, Miquel Barcelona, Les Impuxibles, Tortell Poltrona i Guillem Albà, entre altres, seran alguns dels noms que formaran part de la programació, que es podrà veure a escenaris com el Teatre Victòria, el Poble Espanyol o el Recinte de Sant Pau.\nDigitalització i nous formats\n“Una decisió dura”, així qualifica Anna Giribet la suspensió de la FiraTàrrega que dirigeix, un esdeveniment per natura massiu que salvarà la seva part professional amb una trobada virtual: “Cal mantenir viva la flama del contacte amb nous formats que ens faran aprendre i potser es queden per sempre”, diu. La trobada virtual mantindrà les dates que els professionals havien reservat inicialment, els dies 9 i 10 de setembre.\nUna cita més petita com la Fira de Circ de la Bisbal d'Empordà planteja també una edició de mínims com a “acte de resistència cultural”. Serà els dies 4, 5 i 6 de setembre i inclourà una selecció d'espectacles per a aforaments més reduïts i totes les mesures de prevenció possibles.\nMés enllà de la resistència\nAltres ciutats com Barcelona intueixen que els festivals públics seran el revulsiu del sector. Mèrida i Almagro, dos importants a Espanya, es mantindran malgrat que els protocols sanitaris no estan encara definits. També volen apujar el teló a Olite, Olmedo i Ribadavia. Si se’ns permet viatjar més lluny, trobarem festivals internacionals adaptats a les circumstàncies a Grècia, l’Epidaurus, i a Àustria, en el popular Festival de Salzburg d'òpera i música. Totes les dates entre juliol i agost.\n“Hi haurà programació en viu, encara que sigui testimonial per demostrar que continuem aquí”. Ho confirma Salvador Sunyer del Temporada Alta, el gran festival escènic de tardor, que apostarà per un format més modest, teatre en 'streaming' i talent local per mitigar “la situació d’indigència que viu el sector”, diu Sunyer.\nEs mantenen també el festival TNT de Terrassa –que estrena direcció de Marion Betriu els dies 9, 10 i 11 d'octubre– i la programació ajornada del Sismògraf d’Olot, que es desplegarà en dies solts de setembre, octubre i novembre.\nNO TE LO PIERDAS: quan obriran els cinemes?


FÒRUM CIUTADÀ D'ALAQUÀS: FOTO DE CAPÇALERA\nJa heu pogut vore els canvis que s'han produït al format del blog del Fòrum Ciutadà d'Alaquàs. Encara estem fent canvis i poc a poc anirem creant l'espai més adient a les vostres demandes.\nUna novetat: al fons del blog podem anar penjant les imatges del nostre poble que ens aneu enviant. La primera, una que representa la història del nostre poble. L'edifici més emblemàtic d'Alaquàs. El Castell.


Josep Lleixà: Dia históric\nDia històric. Solidaritat Catalana per la Independència ha presentat aquest matí al registre del Parlament la proposició de llei que inicia el procés per a declarar la independència en aquesta legislatura. En la compareixença hi han assistit els quatre diputats de SI: Joan Laporta, Toni Strubell, Alfons López Tena i Uriel Bertran, acompanyats de companys de la coalició i persones de la societat civil que han volgut donar suport a la iniciativa: Patricia Gabancho, periodista i escriptora, Agustí Soler, Partit Republicà Català, Hèctor López Bofill, professor de dret constitucional, Santiago Vilanova, Alternativa Verda-Els Verds i Josep Maria Vilajosana, degà de dret de la UPF.\nJoan Laporta ha llegit la proposició de llei (adjuntada en aquest correu) i ha destacat que “només la independència és assolible perquè depèn de la voluntat de la majoria del poble de Catalunya”. Laporta ha insistit que aquesta és l’única via per sortir de la crisi en la qual ens trobem immersos atès que “podríem donar més i millors serveis perquè no hauríem de mantenir Espanya”.\nUriel Bertran ha remarcat que Solidaritat Catalana demanarà llibertat de vot a tots els diputats i diputades del Parlament de Catalunya de la mateixa manera que es va donar llibertat de de vot amb les curses de braus. Segons Bertran, “la independència també és un tema de consciència i és cabdal per les llibertats democràtiques d’aquest país, (...) els catalans mereixen tenir la mateixa consideració que els braus”.\nSanti Vilanova d’Alternativa Verda-Els Verds, ha dit que “sense la independència no podrem tenir mai una Catalunya ecològica. És per això que avui és una fita històrica”.\nMoltes gràcies a tothom per fer possible aquest moment.\nPublicat per Josep Lleixà a 9:22\nPresentareu candidatura a la Torre?


Notícia: Ja està en marxa la nova circulació d’enllaç amb la 1a Fase del Pla Parcial Costa Brava\nJa està en marxa la nova circulació d’enllaç amb la 1a Fase del Pla Parcial Costa Brava\nNoticia publicada a la web el 07/03/2018 10:13:50 AM\nAquests primers dies s’ha reforçat la presència d’agents de la Policia Local per informar la ciutadania sobre les modificacions, que s’han acabat de fer efectives durant la nit i matinada\nAvui dimarts, 3 de juliol, s’ha posat en marxa la nova circulació que afecta tres dels barris de Blanes, amb motiu de l’obertura de carrers de la primera fase del Pla Parcial Costa Brava. A primera hora del matí s’han modificat els semàfors en la nova direcció que hi ha a partir d’ara. Així ha sigut després que al llarg de tota la nit i matinada s’han estat realitzant els treballs de senyalització previs més immediats que calia fer a rengló seguit abans de la modificació definitiva i que, per tant, s’han planificat per fer-se en darrer terme.\nUn agent de la Policia Local informa un conductor\nen la intersecció de l'Avinguda Jaume I amb el Carrer Pep Ventura\nD’altra banda, durant aquests primers dies en què ha entrat en marxa el nou sentit circulatori, la Policia Local de Blanes ha reforçat la seva presència a peu de carrer amb diversos agents i oficials. Se’ls ha apostat principalment en les cruïlles on se centralitzen els canvis més destacats, per ajudar als conductors dels vehicles a triar la direcció adequada segons el destí que tenen.\nRotonda de la Plaça de l'Escorxador, aquesta matinada\nDurant les darreres hores s’han esmerçat les tasques encapçalades per la Policia Local, Enginyeria, Urbanisme i Brigades, amb el suport de diverses empreses. A partir d’avui els veïns de tres dels barris del municipi s’hauran d’avesar de manera especial a la nova circulació. Són els barris de La Pedrera-Carretera de Lloret, Mas Enlaire i Mont-Ferrant. També caldrà que s’hi acostumin, per afegit, blanencs i visitants que circulin per la zona nord-est d’accés a Blanes.\nPlaça Solidaritat, aquesta matinada\nLa nova circulació afecta principalment quatre vials que donen accés al centre de la vila i als carrers adjacents: les avingudes Jaume I i Joan Carles I, el Carrer Riera Alta i el tram nord de la Rambla Joaquim Ruyra. Tots ells disposen de sengles enllaços amb els nous vials oberts al Pla Parcial Costa Brava. L’actual ordenació que s’ha posat en marxa comporta canvis de sentits en la circulació, i estableixen nous itineraris d’entrada i sortida a Blanes.\nPrincipals modificacions en la circulació i canvis pendents\nDes d’avui, els carrers d’entrada a Blanes venint de Lloret de Mar seran per l’Avinguda Joan Carles I i l’Avinguda Jaume I, que passaran a tenir un únic sentit circulatori fins la Plaça Solidaritat. Per això, l’Avinguda Jaume I ha canviat de direcció i ara ha passat a ser un vial d’entrada, recuperant el sentit circulatori que havia tingut fins al 2012.\nPer la seva banda, el vial de sortida principal per aquest sector ara és el tram nord de la Rambla Joaquim Ruyra (Mas Enlaire-Riera Alta), amb un únic sentit circulatori de sortida que transcorre pel Pla Parcial Costa Brava. Aquest recorregut enllaça la Plaça Solidaritat fins la Carretera GI-682, passant pel Carrer Mas Palou i l’Avinguda del Parlament.\nL’última fase d’aquesta modificació, que encara està per concretar quan es podrà fer per la seva complexitat, és la transformació de l’Avinguda Joan Carles I en un vial amb un sol sentit circulatori, així com l’obertura de la connexió amb el Carrer Mas Palou, entre d’altres petits canvis pendents. De moment, el què ja s’ha començat a gaudir des d’avui és una nova reordenació del trànsit de vehicles més fluida i directe pel que fa a l’accés d’entrada i sortida a Blanes per la zona nord-est.\nModificació recorreguts Línies d’Autobús 1, 5 i 8\nAmb la nova circulació, també s’han hagut de modificar els itineraris de tres de les línies d’autobusos de Blanes: 1, 5 i 8. Per això, s’han traslladat algunes de les parades per adaptar-s’hi. Durant els propers dies, coincidint amb els canvis que falta per implementar, també està previst que s’habiliti un carril d’ús exclusiu per a autobusos i taxis per facilitar l’increment de les freqüències de pas.\nAutobús Línia 1 passant pel nou sentit circulatori Av. Jaume I\nLa Línia 1, que va des de l’Estació d’Autobusos fins a Lloret passant per l’Hospital Comarcal, ha variat la ruta d’entrada i ara passa directament per les dues avingudes de Joan Carles I i Jaume I fins la Plaça Solidaritat. La ruta de sortida ara és per la Rambla Joaquim Ruyra i la Plaça 11 de Setembre fins la Carretera d’Accés a la Costa Brava, on enllaça a l’alçada de la nova rotonda d’accés a Residencial Blanes i Vistamar, circulant tot seguit pel nou carril-bus-taxi habilitat.\nI les línies 5 i 8, que segueixen l’itinerari Mont-Ferrant, Valldolig i Residencial-Vistamar han fet un canvi similar. Per sortir de Blanes ho fan per la Rambla Joaquim Ruyra i Plaça 11 de Setembre fins arribar a la GI-682. Per contra, quan entren ho fan per la Plaça de l’Escorxador, on giren en direcció a Mont Ferrant i tornen a la Plaça Solidaritat. Primer fan els barris de Valldolig, Residencial Blanes i Vistamar, i després entren al barri de Mont Ferrant.\nData de realització: 07/03/2018 | Data de la darrera actualització: 07/03/2018


El PSC i els comuns es queden sols avalant la taula de partits a Catalunya\nEls partits independentistes hi han votat en contra i han defensat l'Acord per l'Amnistia i l'Autodeterminació\nIlla amb Romero en una imatge d'arxiu al Parlament. ACN\nBarcelonaEl PSC ha portat al Parlament aquest dijous la seva petició perquè el president de la Generalitat, Pere Aragonès, convoqui la taula de partits a Catalunya. L'objectiu és "constituir un espai de diàleg per facilitar acords sobre tots els grans temes de país", exposa el grup en un text de tan sols quatre línies, que és el mateix que els socialistes ja van presentar el 2018 i que llavors va aconseguir els suports de JxCat, ERC i també els comuns. Precisament, la portaveu del PSC-Units al Parlament, Alícia Romero, ha recordat que, arran de la seva iniciativa, l'expresident Quim Torra va convocar aquesta taula de partits dues vegades durant el seu mandat. Aquest cop, en canvi, els socialistes només han aconseguit sumar els comuns a la seva proposta, mentre que JxCat, ERC i la CUP hi han votat en contra. Cs i el PP s'han abstingut i Vox també l'ha rebutjat.\nRomero ha defensat el "diàleg" en el si de la taula de partits com una eina per traslladar una postura conjunta i de país a la taula de diàleg amb l'Estat que aglutini un percentatge més alt que el que el Govern pretén traslladar-hi –que ha de sorgir de l'Acord per l'Amnistia i l'Autodeterminació–. "No entenem que ERC, que està brandant el camí del retrobament, no vulgui que seiem en una taula a parlar dels temes que ens puguin afectar a tots", ha criticat la diputada socialista.\nErnest Maragall, en representació d'ERC, ha replicat a Romero que les parts per resoldre el conflicte a Catalunya "no són els partits catalans, sinó l'estat espanyol i la societat catalana". "Ara és el moment d'activar els treballs de la taula de diàleg", ha defensat, al mateix temps que també ha demanat als socialistes que se sumin a l'Acord per l'Amnistia i l'Autodeterminació. Romero, però, li ha acabat contestant que l'acord que proposen "exclou" i, visiblement molesta, ha acusat Maragall de fer "una llista de bons i mals catalans": "No ho permetré".\nSubstituir la taula de partits per l'Acord per l'Amnistia i l'Autodeterminació\nERC i JxCat havien presentat una esmena conjunta que modificava el text dels socialistes i substituïa la taula de partits per l'Acord per l'Amnistia i l'Autodeterminació. La diputada de JxCat Mònica Sales ha defensat aquest pacte pels resultats obtinguts el 14-F i ha acusat els socialistes i també els comuns de parlar de "concòrdia quan realment volen parlar de submissió". "Parlen d'acord quan volen parlar d'imposició", ha reblat. Més contundent ha sigut la diputada de la CUP Dolors Sabater, que ha acusat el PSC de presentar aquesta moció per "rentar la seva consciència, si és que encara els en queda" i ha lamentat que abandonessin el "gran consens de país pel dret a decidir". Els cupaires també havien presentat una esmena pel seu compte que defensava el pacte per l'amnistia i l'autodeterminació.\nCCOO es desmarca de l'Acord per l'Amnistia i l'Autodeterminació: "És el temps de la política"\nEls comuns, per boca del diputat David Cid, han defensat la taula de partits a Catalunya i també la de diàleg amb l'Estat i han tornat a desgranar els compromisos que preveuen defensar-hi –que van des de la desjudicialització fins al reconeixement nacional de Catalunya–. Ara bé, Cid ha lamentat que els socialistes no els hagin acceptat la seva esmena que denunciava la judicialització del PP del conflicte, sobretot arran dels recursos contra els indults als presos.\nPP i Cs s'abstenen per no "blanquejar" la taula de diàleg amb l'Estat\nPP i Ciutadans, tot i que no van participar en la taula de partits que va convocar Torra l'anterior legislatura, aquesta vegada s'han abstingut a la moció del PSC. "Votar a favor de la seva moció significaria blanquejar la taula de Sánchez", ha justificat el diputat del PP Alejandro Fernández, que, d'altra banda, ha defensat un diàleg entre formacions polítiques catalanes per resoldre el "conflicte" entre catalans. Una tesi que també ha defensat el portaveu de Cs Nacho Martín Blanco, que ha apostat perquè aquest diàleg es faci al Parlament i també al Congrés, però s'ha oposat que aquesta taula serveixi per fer una llista "de greuges" per portar a Madrid. "Cal un diàleg més plural i més valent", ha conclòs. El diputat de Vox Joan Garriga, per la seva banda, ha acusat els socialistes de voler parlar amb qui "vol trencar el marc de convivència" espanyol i, per això, s'han oposat a la moció.\nPSC taula de partits Parlament


Projectes en Curs | arquimes\nEdifici d'habitatges Font Fargues _Barcelona\nEntenem l’arquitectura com un llenguatge de creació, d’innovació i de transformació dels espais. Però aquest mateix llenguatge arquitectònic es regeix en d’altres pilars com la renovació, el canvi de paradigma i l’adaptació a les necessitats dels espais que ens envolten. En aquest projecte de canvi d’ús d’un edifici d’oficines a edifici plurifamiliar de 9 habitatges i aparcaments, situat a l’Avinguda Frederic Rahola de la ciutat de Barcelona, hem tingut la oportunitat de desenvolupar aquestes últimes, col·laborant de la mà dels arquitectes Jordi Pujol Liñàn i Xavier Lobo Planell. D’aquesta enriquidora col·laboració ha nascut un projecte que busca trobar l’essència d’un antic edifici d’oficines i industrial en una zona molt peculiar de Barcelona, per adequar-ho a habitatges d’alta qualitat de 2 a 4 dormitoris, on la pròpia orografia del terreny on s’emplaça l’edifici, el caracteritza, el defineix i l’impulsa per ser una clara mostra de declaració de principis arquitectònics: apostar per la rehabilitació d’edificis abandonats existents, extreure’n el seu màxim potencial i generar sinèrgies transformadores al barri.\nEdifici d'habitatges Plaça Moreu _Caldes de Montbui\nArquimes té l’honor de seguir col·laborant amb l’augment i la promoció de nous habitatges amb aquest edifici plurifamiliar de 13 habitatges, locals comercials i aparcaments, situat a una de les cantonades que conformen la plaça Moreu, a un dels enclavaments referents i més cèntrics de Caldes de Montbui. L’edifici es dividirà en 4 nivells; la planta soterrani es destinarà a 18 places d’aparcament (inclosa una que disposarà de recàrrega per vehicle elèctric), a la planta baixa s’hi ubicaran locals comercials, aprofitant el potencial i l’atractiu d’estar en una de les places més importants de la vila, i dos habitatges. Les plantes superiors es destinaran exclusivament a habitatges de 2 a 3 habitacions (dels quals 4 seran dúplex). En tots els casos els habitatges disposaran de balcons i terrasses exteriors. L’edifici tindrà 3 fronts de façana: a la Plaça Moreu, al carrer Alfons Solà i al pati interior d’illa. L’edifici potenciarà el seu emplaçament en cantonada amb una façana sòbria i formal, la qual ajudarà a impulsar la perspectiva del carrer i la centralitat de la plaça.\nEdifici d'habitatges_Caldes de Montbui\nAquest projecte de d'edifici d’habitatges plurifamiliar situat al centre de la població de Caldes de Montbui neix amb la vocació de treure el màxim partit a la parcel·la, tant en nombre d’habitatges com en qualitat dels mateixos. L’edifici doncs contindrà 14 habitatges, de 2 i 3 dormitoris (dels quals 3 seran dúplex), repartits entre planta baixa, primera i segona; terrassa comunitària; pati interior pels pisos de planta baixa que hi comuniquen i soterrani destinat a aparcament de vehicles.\nL’edifici s’adaptarà a les pronunciades pendents dels carrers que el delimiten amb el decalatge de les plantes i les diferents distribucions i implantacions de les peces que s’hi ubiquen a l’interior.\nLa façana fuig de qualsevol uniformitat i regularitat de les plantes i segueix un ritme propi entre buits i plens, els quals reconeixen en tot moment les peces on s’emplacen els diferents habitatges però amb un llenguatge modern que a la vegada ajusta els seus buits a les proporcions tradicionals existents a la trama urbana on s'emplaça.\nHabitatge unifamiliar _ St Esteve Palautordera\nAquest projecte és l’exemple perfecte de que un edifici no només ve definit pel seu emplaçament, i alhora, de que un mateix entorn pot rebre respostes diferents adaptant-se en tot moment a les necessitats dels seus usuaris. Aquest habitatge unifamiliar s’emplaça en un enclavament privilegiat a dins del nucli urbà de Sant Esteve de Palautordera, a les faldes del Montseny. L’edifici es caracteritza per la seva compacitat i es resol en dos volums clarament diferenciats des de l’exterior i amb cobertes a una sola aigua, les quals potencien aquest equilibri funcional del propi habitatge. El decalatge entre els dos volums generen nous fronts de façana que han provocat l’aparició de porxos i espais semi-coberts els quals potencien la suau transició entre l’interior i l’exterior de l’habitatge i dignifiquen l’espai en el que s’emplaça l’edifici. La imatge resultant del mateix, és de simplicitat i línies molt remarcades, potenciant aquest efecte volumètric i una complexa riquesa d’espais interiors i exteriors.\nHabitatge unifamiliar_Caldes de Montbui\nDes d’Arquimes sempre hem cregut que l’inconformisme és un dels trets fonamentals que ens caracteritza. Per aquest projecte d’habitatge unifamiliar entre mitgeres situat en un emplaçament privilegiat de Caldes de Montbui, aquest inconformisme s’ha portat fins a les últimes conseqüències, arribant a un equilibri entre les demandes del promotor juntament amb el màxim aprofitament de les característiques del terreny i la relació amb les edificacions veïnes.\nEl projecte resol el programa comú d’un habitatge unifamiliar però des d’una vessant orientada a aquest màxim aprofitament de les vistes i minimitzant el perjudici que crea les preexistències dels edificis veïns. És per això que les peces principals de la zona de dia de l’habitatge s’emplaçaran en la planta superior de l’edifici, inclosa la piscina, i la zona de nit es situarà en un nivell inferior.\nL’edifici resultant: un habitatge que permet una gran varietat de recorreguts pels diferents nivells, amb una relació entre espais interiors i exteriors extremadament fluida i un aprofitament eficient de la llum solar.\nCasa Blanco _ Caldes de Montbui\nAprofitant els condicionants de partida del terreny on s’emplaçarà i la forma en el que aquest ocuparà l’espai existent actual, es defineix un edifici que potencia al màxim les possibilitats climàtiques, visuals i funcionals del futur habitatge.\nEl projecte s’ha resol amb el programa funcional comú d’un habitatge unifamiliar repartit en dues plantes habitables i una planta soterrani (reservada per garatge i espais tècnics i d’instal·lacions), adaptant-se al màxim a la topografia del terreny, el qual es caracteritza per una pendent pronunciada, en sentit Est-Oest.\nL’edifici s’obre descaradament cap al sud, i juga amb els ràfecs i porxos per tal de controlar la incidència del sol en aquesta orientació i es tanca en sentit nord amb obertures més adequades i localitzades per il·luminar i emfatitzar espais en concret. Des de l’origen conceptual de l’edifici es busca la màxima eficiència energètica del mateix. L’habitatge resultant: uns espais que juguen amb l’entorn, adaptant-se a aquest i entre ells de la millor manera possible, conjugant els recorreguts que els uneixen i obrint-se a l’espai exterior amb una relació visual i física directa.\nRehabilitació de l'Edifici Can Xifrè_Caldes de Montbui\nAmb elements singulars catalogats per el pla especial de patrimoni de Caldes de Montbui, Can Xifré és una finca històrica situada al casc antic del municipi, un espai urbà d’una gran qualitat d’elements arquitectònics. L’edifici, de planta baixa i dos pisos, és d’estructura tradicional de parets de càrrega i forjats unidireccionals de bigues de fusta. A l’actualitat destaquen elements de façana com els dintells de pedra on hi ha gravada el nom de la finca i un xiprer.\nL'edifici va ser objecte d'una reforma no gaire encertada al voltant dels anys 70 del segle XX. Amb l'actual rehabilitació es busca dotar els actuals habitatges d'una major qualitat espaial, amb una distribució més actual i lluminosa, adequant instal·lacions i confort energètic i recuperant aquells elements significatius que reformes anteriors van amagar.\nTornar galeria de Projectes\nCopyright © 2018 ARQUIMES Tots els drets reservats\nT.+34 93 865 43 08 |


La reparació de la coberta i voltes de l’església de Sant Francesc costarà 433.500 euros – El Vallenc\nPàgina inicial/Actualitat, Portada Destacada/La reparació de la coberta i voltes de l’església de Sant Francesc costarà 433.500 euros\nLa reparació de la coberta i voltes de l’església de Sant Francesc costarà 433.500 euros\nL’actuació municipal també hi ha previst lligar el coronament del cimbori i de la nau central amb corretges de formigó.\nPer ElVallenc.cat| 2018-01-05T12:53:31+00:00\t06/01/2018 09:00|0 Comentaris\nView Larger Image Església de Sant Francesc del segle XVI\nLa Junta de Govern Local de l’Ajuntament de Valls ha aprovat de manera inicial el projecte de reparació estructural de la coberta i voltes de l’edifici de l’antiga església de Sant Francesc per un import de 433.501 euros IVA inclòs.\nL’actuació preveu solucionar les diverses patologies que afecten l’estructura de les voltes de les naus del temple i la coberta de l’edifici, entre elles els danys a la teulada, fissures en murs, sostres i voltes o humitats per filtracions d’aigua.\nEl projecte aprovat ara inicialment ha estat redactat per l’arquitecte Xavier Romaní, que ja va ser l’encarregat de redactar l’estudi de les patologies de Sant Francesc. La Junta ha aprovat el projecte, que estarà en exposició pública per un termini de 15 dies, per reduir així els terminis de tramitació amb l’objectiu d’agilitar-ho al màxim. L’expedient es trametrà a la Comissió Territorial de Patrimoni Cultural del Departament de Cultura de la Generalitat per tal que emeti també el corresponent informe i se’n donarà compte també a la Comissió Municipal de Patrimoni Arquitectònic i Arqueològic.\nLa Valls Cup arriba els dies 8 i 9 de juny al Joana Ballart


S'inicien els treballs del projecte de renovació del CIC Fassina\nEl Centre d'Interpretació del Cava romandrà tancat al públic de juny a setembre de 2021\nEl proper 1 de juny s’inicien els treballs del projecte de renovació museogràfica del Centre d'Interpretació del Cava, CIC Fassina, situat a l'edifici històric de la Fassina de Can Guineu, al cèntric carrer Hospital de Sant Sadurní. Es preveu que a partir del 15 de setembre es torni a obrir, ja com a CAVACENTRE, que serà la nova denominació de l'equipament.\nInaugurat en la seva totalitat el juliol del 2012, el CIC Fassina ha funcionat com a Centre d’Interpretació del Cava des de l’any 2011. Ara, després de deu anys, l'Ajuntament de Sant Sadurní d’Anoia es proposa renovar el discurs museogràfic per complet, aprofitant que Sant Sadurní d'Anoia és un dels 14 municipis que han estat seleccionats per dur-hi a terme actuacions del projecte Penedès 360º, liderat pel Consell Comarcal de l'Alt Penedès, i subvencionat pel fons FEDER, amb el cofinançament de l'Ajuntament.\nAmb la renovació museogràfica, l’exposició permanent del Centre d'Interpretació tancarà al públic fins a la finalització de la renovació, prevista per al setembre de 2021. Restaran obertes l'Oficina de Turisme i la botiga en el seu horari habitual.\nEl projecte, redactat per Grop Exposicions i Museografia, arran de la convocatòria d'un concurs públic l'any 2019, i en execució per part de l'empresa STOA, aporta un concepte museogràfic completament nou, un espai per a l'aprenentatge, el joc, la cultura, sempre amb el cava com a centre neuràlgic i fil conductor, apte i d'interès per a diferents tipus de públic. El nou centre complementarà l'elevada oferta turística privada i els altres recursos museogràfics que ja es troben en el territori, i conviurà amb el servei de punt d'informació turística de la recepció de la Fassina de Can Guineu i amb les diverses activitats que es fan al Celler Gran.\nMés informació a 'La transformació del Centre d'Interpretació del Cava'.


Arxiu d'etiquetes: Albert Einstein\nEl físic Stephen Hawking ha mort\nEn motiu de la mort d’Stephen Hawking, l’Alison Rodríguez de 3r, ens ha fet aquest breu article. Us recordem també, que els de la classe de 2n B han fet una exposició d’algunes fotografies i frases seves per retre un petit homenatge al cosmòleg. Us animem que aneu a veure-les! Els alumnes de 2n us estaran esperant!\nEl físic britànic, Stephen William Hawking, ha mort recentment. El succés s’ha produït durant la matinada del 14 de març a casa seva, a Cambridge, Anglaterra. El famós físic va néixer el 8 de gener del 1942 al Regne Unit. Era una de les figures més importants del món de la ciència. Se’l reconeix com un astrofísic, físic teòric i cosmòleg. Com ja sabem, el professor Hawking estava paralitzat a causa d’una malaltia motoneuronal relacionada amb l’esclerosis lateral amiotròfica (ELA). Aquesta malaltia va provocar que a partir dels 21 anys hagués de passar la resta de la seva vida en una cadira de rodes i s’hagués de comunicar amb un dispositiu generador de veu digital.\nLes seves teories, polèmiques declaracions i opinions sempre van obrir llargs debats, i fins l’últim moment va ser present a l’actualitat científica diària.\nEl dia que Stephen William va morir, va coincidir amb l’aniversari del físic Albert Einstein, nascut l’any 1879. A més, al 14 de març, és quan es celebra el número Pi (3’14). Què creieu, casualitat?\nPer acabar, citem una de les seves frases cèlebres: “la intel·ligència és la capacitat d’adaptar-se al canvi”. Sense dubte, ha sigut una pèrdua molt gran. Fins sempre professor.\nEquip de redacció: Alison Rodríguez i alumnes de 2n B\nAquesta entrada va ser publicada a ALUMNES, Col·laboracions, INSTITUT, Novetats, salut i ciència i etiquetada 3.14, 3r i 2n treballant junts, adéu, Albert Einstein, ciència, científic, comsmologia, exposició, física, fins sempre professor, Frase cèlebre, memorial, Número Pi, record, Stephen Hawking el Març 22, 2018 per inscastellbisbal.


Octubre | 2015 | CRP Vallès Oriental IV\nPublicat el Octubre 27, 2015 per crpvalltenes\nLa VI Setmana Europea de la Prevenció de Residus se celebra del 21 al 29 de Novembre de 2015. I enguany celebrem el Dia de la Desmaterialització.\nInscripcions fins el 31 d’octubre Aquí\nJornada Lectura Fàcil i biblioteques: una col·laboració d’èxit\nEs convoca la Jornada professional sobre Lectura Fàcil. Enguany, coincidint amb la celebració del l’any de les biblioteques a Catalunya, la jornada girarà al voltant de la relació entre biblioteques i el foment de la lectura a través dels materials Lectura Fàcil.\nDivendres 13 novembre (16h -20h)\nFormació: Vull crear un club de lectura\nDissabte 14 novembre (9h-14h)\nJornada intercanvi d’experiències.\nEmpar Moliner, escriptora i periodista, realitzarà la conferència inaugural.\nLliurament dels Premis de Bones Pràctiques LF.\nConferència del Dia de la Ciència al Teatre El Patronat de la Garriga el 18 de novembre\nDel 13 al 22 de novembre es celebra a Catalunya la 20ª Setmana de la Ciència. Durant aquesta setmana es celebraran tot un munt d’activitats de divulgació científica arreu del nostre territori: jornades de portes obertes, exposicions, xerrades, jocs, tallers científics…\nDes del Centre de Recursos Pedagògics del Vallès Oriental IV organitzem, des de fa ja 8 anys, una conferència al Teatre El Patronat de La Garriga, en el marc de la Setmana de la Ciència. La xerrada va dirigida als alumnes de 3r i 4t d’ESO dels tres instituts de la població: Ins. Vil·la Romana, Ins. Manuel Blancafort, i l’Escola Sant Lluís.\nAquest any tindrem el plaer d’escoltar la ponència de l’investigador Dr. José Ignació Latorre Sentís, professor de Física Teòrica del Departament d’Estructura i Constituents de la Matèria de la Universitat de Barcelona, director del Centro de Ciencias de Benasque Pedro Pascual, i professor visitant del Center for Quantum Technologies, National University of Singapore.\nLa xerrada tindrà lloc el dimecres 18 de novembre de 9:30 a 11:30, i el professor ens parlarà de forma senzilla, però rigorosa, d’un tema de gran actualitat científica: la computació quàntica. Esperem que la xerrada agradi els alumnes i professorat de La Garriga, i que aconseguim despertar curiositats i vocacions científiques.\nConvocatòria XII edició Premi d’Experiències Educatives Josep Pallach\nEls treballs presentats tindran per objecte l’estudi i la presentació de qualsevol tipus\nPoden participar-hi aquelles persones que hagin portat a terme alguna experiència en el camp educatiu, sigui quin sigui l’àmbit: escolar, extraescolar, laboral, de lleure . i sigui quin sigui el nivell: infantil, primària, secundària, universitari, adults…\nS’atorgaran cinc mil euros (5.000,00) euros en un únic premi: 4.000€ per a l’autor o autors i 1.000€ per al centre on es va portar a terme l’experiència.\nEl termini de presentació de treballs finalitzarà el 29 de gener de 2016.\nInformació i bases Aquí\nPublicat el Octubre 23, 2015 per crpvalltenes\nEl Consell Superior d’Avaluació del Sistema Educatiu ha publicat a Quaderns d’avaluació.31 l’article d’Antoni Aubanell “Orientacions pràctiques per a la millora de la geometria” (pp. 63-137). Cliqueu aquí\nAquest article ha estat un encàrrec de la Direcció general d’Educació Secundària Obligatòria i Batxillerat i conté una anàlisi de les dificultats de l’ensenyament de la geometria i unes propostes de millora amb una àmplia selecció d’exemples d’activitats pràctiques.\nTaller Obert: Coneix La meva XTEC\nFins al dia 31 d’octubre de 2015, que començarà el taller, es pot inscriure a unint-vos al grup. La finalitat d’aquest grup serà realitzar un taller d’aprenentatge col·laboratiu entre iguals sobre algunes de les eines que ofereix La meva XTEC amb la tecnologia de Google, els calendaris, els documents i els llocs web.\nLa proposta d’activitats i el seu plantejament els podeu trobar Clicant aquí\nTrobada Pedagògica d’intercanvi: Escola-Alimentació-Territori\nPublicat el Octubre 20, 2015 per crpvalltenes\nEls Serveis Territorials Maresme- Vallès Oriental organitzen el proper 3 de novembre una trobada pedagògica d’intercanvi: Escola – Alimentació – Territori , dirigida a l’educació infantil, primària i secundària a Llinars del Vallès.\nRequisits de certificació – Assistència a un mínim del 80% de les hores presencials.\nDescripció Aquesta trobada pedagògica respon a la demanda expressada per diversos centres de la xarxa d’Escoles Verdes durant el curs 2014-2015, i recollida en alguns dels seminaris territorials, sobre la necessitat de debatre i compartir al voltant del tema: l’alimentació sostenible i saludable i la seva relació amb el propi entorn.\nObjectius – Mantenir les relacions entre les Escoles Verdes del territori.\n– Intercanviar experiències entre els centres.\n– Reflexionar conjuntament sobre la temàtica de la trobada: importància, reptes i oportunitats.\n– Establir continguts prioritaris i estratègies d’implementació.\n– Conèixer recursos, projectes i iniciatives que facilitin a les escoles la incorporació al currículum de l’agricultura i l’arrelament al territori.\nContinguts – L’hort escolar, una oportunitat d’arrelament a la terra i al territori.\n– Importància d’una alimentació saludable i sostenible a les escoles.\n– Concepte de sobirania alimentària: com treballar-lo a l’escola.\n– Xarxa de recursos disponibles.\n– Petjada ecològica i temporalitat de la producció.\n– Establiment de relacions entre l’escola, l’alimentació i el territori.\n– Continguts prioritzats.\n– Dificultats, oportunitats i experiències reeixides.\nInscripcions del 8/10/2015 al 3/11/2015 en aquest Enllaç , Mapa


ACN 06.10.2020 | 12:16\nQuatre dels acusats de formar un entramat criminal que obligava dones a prostituir-se.\nPatriarca, matriarca, un fill, dues filles, un marit i un net. Fins a set acusats –sis búlgars i un espanyol- s'asseuen a la banqueta de la Secció Tercera de l'Audiència de Girona. La fiscalia els acusa d'haver ordit entre tots "un projecte criminal", on cadascú tenia el seu rol, amb l'objectiu de captar dones (algunes d'elles, menors) i obligar-les a prostituir-se. Sobretot al peu de la carretera C-260, però també en clubs de l'Alt Empordà.\nEl fiscal relata, entre d'altres, que el fill dels patriarques –aquell a qui feien servir com a esquer- "vigilava les noies de prop" i els hi exigia que com a mínim guanyessin 500 euros diaris exercint la prostitució. Per tenir-les controlades, bé fos a la carretera o als clubs, aquest acusat "en moltes ocasions" s'arribava a vestir de dona. I no dubtava a agredir tothom qui volgués ocupar algun dels punts de la C-260 "que controlava el clan".\nLa resta d'integrants de la família s'anaven repartint diferents rols. Bé fos captant les víctimes, controlant-les, traslladant-les als llocs on exercien la prostitució o –en el cas de la matriarca- administrant tots els diners que portaven les noies.


Blog del Col·lectiu la Trinxera (El Vendrell): Crisi\nEl desenvolupament de l'actual crisi del sistema capitalista és senzillament l'evolució natural dels aconteixements. Un sistema basat en un diner (el bancari) inexistent, on l'economia reposa en la confiança dictada des de certs àmbits de poder, on paga el dèbil; i, on en pro del consum, hom s'endeuta de manera extrema no pot tenir cap tipus de sostenibilitat; i, ara, en paguem les conseqüències. L'estat enlloc de garantir un petit benestar per al sofert contribuent ciutadà acorda donar ajudes multimilionàries a multinacionals que malgastaren els diners en retribucions a directius empresarials i sindicals; alhora, els sindicats tradicionals incapaços de veure la realitat, hostes de la seva egolatria col•laboracionista, continuaran dormint el treballador en lluites ja perdudes: les empreses multinacionals marxaran pel mateix que van venir, tot sigui per la reducció de costos. El capitalisme segueix el seu cicle i no respectarà les abstractes fronteres dels estats.\nParlen els capitostos del règim d'el•laborar noves propostes, de refundar el capitalisme; sobre les mateixes bases de desigualtat i hipocresia. Des de l'orgull vendrellenc els hi recomanem la lectura d'Andreu Nin.\nAl Vendrell els efectes de la evolució natural del capitalisme, amb crisis cícliques, estava més que cantat. El pastís, el saborós pastís de tot aquell mon anomenat construcció, va caducar d'un dia per l'altre algun dia del primer semestre de l'any passat. El pastís ben digerit podria haver donat dinamisme econòmic d'haver estat gestionat de manera eficient i sostenible; però, indigestat en les panxes de les petites i mitjanes empreses, ha donat pas als crits d'ajuda. Igual que els bancs americans recorre a la reserva federal els constructors, els majors beneficiaris de la crisi ploren i criden buscant l'ajuda de l'ajuntament. Malauradament per a ells, l'ajuntament no disposa de una reserva federal; ni tampoc d'un fons de garantia ni res de semblant. Tothom recorda temps antigues fastuositat quan tot rutllava bé i ningú deia res. Avui dia, les vises no tiren i el crèdit bancari i altres tipus de crèdit de molts càrrecs públic està cada cop més entre dit.\nEn aquest sentit, tornem a remitir-nos a Andreu Nin, tòtem ideològic del socialisme català, en una conversació amb Bonaventura Durruti en la Barcelona revolucionària de l'any 1936: mira com els obrers s’apoderen de la ciutat! Sorgeixen iniciatives per tot arreu, les col•lectivitzacions. Saps quan es va trigar a Rússia a aconseguir això? Messos i messos. Hem desenvolupat un procés molt més important perquè en menys temps i degut a l’entusiasme de la gent hem fet moltes coses. Amb aquest comentari únicament volem fer veure que un altre tipus d'economia és possible. Un altre tipu d'economia on el consum de la població, la competitivitat o l'especulació no siguin els pilars bàsics; on les multinacionals no tinguin el poder decisor; on els gestors siguin honrats; i, on sobretot, no s’enganyi a la població. Malauradament l'economia no és un món alié a la realitat, tal i com assenyala el sociòleg Mann a les Fonts del Poder Social resta en relació amb les altres fonts del poder: política, militari i cultural; i, sent el món polític el contingent legítim de la sobirania popular és aquí on s'han de cercar els problemes.\nEl món polític, però, està completament viciat. Els partits polítics han transformat al llarg del segle XX l’incipient règim burgés en una mena de dictadura de partits polítics on les direccions nacionals són les dipositàries del poder real, on es decideixen les aliances i on es configuren els quadres mitjans dels partits (únicament ara s'estenen les primàries); i, on els interessos de la pròpia organització són els prioritaris. A més, són els encarregats de designar els llocs d'accés a càrrecs públics i de confiança (molt ben retribuïts) en processos, pel general, pocs transparents. L'únic objectiu dels partits polítics és la de reproduir el model polític existent mentre que els seus portaveus s'encarreguen de animar a la ciutadania en participar en processos de pseudodemocràcia que generalment no són vinculants; estrenye's el cinturó mentre ells tenen sous per viure amb tota comoditat (i així i tot n'hi ha que no en tenen prou); o omplir-se la boca en pro del transport públic mentre la Renfe sempre arriba tard i no dubten pujar les tarifes molt per sobre de l'índex dels preus de consum.\nMentre hom parla de la crisis en ràdios, televisions i diaris ningú es para a pensar en que els diferents assessors de l'ajuntament malviuen amb almenys trenta mil euros a l'any; els diferents assessors dels partits al llarg dels altres municipis, més del mateix i ja no cal fixar-se en els sous dels nostres regidors. Al mateix temps, les subvencions cada cop són més petites, llevat de les subvencions, clar, als pròpis partits polítics...i, als sindicats. Sí, les organitzacions que aparentment han de vetllar per als treballadors, són en la seva majoria també organitzacions viciades, com els partits polítics que únicament vetllen per la seva pròpia reproducció.\nEl problema actual del capitalisme no pot ser vençut des de alguns dels braços del propi capitalisme. Cal noves formes de pressió política per a superar la dictadura que exerceixen actualment els partits polítics i sindicats tradicionals. No cal refundar el capitalisme; després de segles observem les seves conseqüències: augment de les desigualtats, pobresa endèmica de diverses classes socials i territoris, pseudodemocràcia etc... Cal superar el capitalisme. Cal abandonar a la seva sort els partits polítics i els sindicats col•laboracionistes per tal de superar el sistema productiu capitalista; creant organitzacions autònomes locals, que per mitjà de la creació de denses xarxes de traspàs d'informació puguin establir-se com a alternativa. Sino, la crisis serà llarga i un cop superada tornaran a venir temps dolents. És teoria capitalista i mentre el poder continuï com fins ara, serà difícil canviar les coses, bàsicament perquè uns i altres sino són els mateixos són individus molt propers. Malauradament, Andreu Nin mai va poder pensar en termes del segle XXI.\nEtiquetes de comentaris: Actualitat Països Catalans, Comunicats, El Vendrell


4 propostes artístiques per al febrer – Godot Barcelona Per Neus Molina / @NeusMolina Col·lecció MACBA: Sota la superfície. “Sota la superfície” és la proposta o l’excusa per...\nCol·lecció MACBA: Sota la superfície. “Sota la superfície” és la proposta o l’excusa per mostrar-nos els secrets que s’amaguen sota la plaça dels Àngels. A partir de la reflexió de què és la superfície, de la seva condició matèrica i l’expansió del camp pictòric, Antònia Maria Perelló, la comissaria de la mostra, traça una línia discursiva amb obres que incorporen el contingut crític a l’art contemporani i abstracte. Des d’un Tàpies a un Lucio Fontana per partir d’allò més mainstream. L’exposició presenta també obres d’Absalon, Pep Agut, Jordi Colomer, Sigalit Landau, Rita McBride, Charlotte Posenenske, Doris Salcedo i Gregor Schneider, que reflexionen sobre la superfície urbana, la memòria col·lectiva, la llar i l’espai domèstic incorporant la crítica com un espai de gènere.\nMacba. Fins el 5 de novembre\nLita Cabellut: Retrospective. Cabellut presenta una retrospectiva de la seva obra que juga amb la singularitat i la representativitat. L’artista establerta a Holanda es considera una privilegiada per fer del seu art un espai lluny dels dictàmens dels mercat. Cabellut pinta rostres hiperrealistes, retrats psicològics que podrien ser hereus de Rembrandt o Goya. La seva especialitat és la gent solitària i marginal, fet que es fa palès en les diverses sèries que integren aquesta exposició, i entre les quals destaquem “Disturbance” de 2015 o “Memories wrapped in gold paper” de 2012, que enllaça alhora amb un altre element recurrent en les seves reflexions: la dona i, més enllà de la reflexió purament de gènere, la dona maltractada.\nFundació Vila Casas. Espais Volart. Fins el 27 de maig\nLucien Clergue: Vint-i-set encontres amb Picasso. El fotògraf Lucien Clergue i Pablo Picasso es van veure 27 vegades al llarg de 20 anys d’amistat. Durant les 27 trobades, Clergue va fotografiar a un Picasso íntim, familiar i proper. L’afecte i la sintonia entre tots dos va propiciar el registre fotogràfic de petits episodis de la vida de Picasso, d’escenes que se succeïen en el temps i que acabarien narrant una part de l’existència de l’artista des de l’òptica de l’amic fotògraf. L’any 2016 el Museu Picasso de Barcelona compra el fons fotogràfic de Lucien Clergue relatiu a Picasso: prop de sis-centes fotografies en blanc i negre a les sals de plata, totes tiratges d’època. Aquesta exposició presenta la pràctica totalitat del conjunt fotogràfic adquirit, i ho fa en forma de crònica: el relat fotogràfic de 27 trobades.\nMuseu Picasso. Fins el 15 d’abril\nMatèria Primera. Quant de temps tarda en emergir un artista emergent? Què en sabem dels creadors d’aquí? Sovint els museus i centres d’art fan exposicions individuals i col·lectives d’artistes d’arreu. Veure la feina dels artistes catalans ja és una altra cosa, els pintors i escultors de casa nostra es poden veure a Europa o Llatinoamèrica, però aquí poc o gens. Catalunya exporta talent. La Fabra i Coats, per trencar el paradigma de ningú no és profeta a la seva terra, presenta “Matèria primera” una exhaustiva i extensa exposició que ocupa les sales del Centre d’Art Contemporani al recinte de l’antiga fàbrica de Sant Andreu amb una tria de peces de trenta artistes del que s’anomena tram mitjà, entre l’art emergent i la consagració internacional.\nCentre d’Art Contemporani Fabra i Coats. Fins l’1 d’abril\nart\tart contemporani\tarts plàstiques\texposició


En Joan de Sa Bardissa: Un aniversari molt diferent\nUn aniversari molt diferent\nI ja tenim la setmana de vacances enrere, amb un grapat de molt molt bons records i, per sort, amb una colla de fotografies.\nLa hiihtoloma, com en diuen o "vacances d'esquiar", ha estat ben moguda i el cert és que no he parat ni un moment. La solució perfecte per a un cul d'en Jaumet com els meus!\nTot va començar dilluns, que vàrem anar uns quants de classe al poble natal d'un d'ells, Pyhäjärvi, a uns 150 km al nord-oest de Kuopio. Allà hi vàrem celebrar el meu aniversari, on una amiga va fer un pastís de xocolata que encara me'n llepo els dits. A més, vàrem fer honor a les vacances i vàrem anar amb esquí de fons per un recorregut d'uns 9 o 10 km. Els altres ho portaven molt més per mà... jo, de mica en mica, en vaig aprenent! haahah és més fàcil fer esquí alpí, però!\nDimecres al dematí marxàvem aviat del poble, per passar a recollir més gent a Kuopio i anar a Helsinki on ens esperava el Gabriella, un vaixell de l'empresa Viking Line, que ens duria a través del golf de Finlàndia, al Mar Bàltic, en direcció Estocolm. A la ciutat ens hi vàrem estar poc, només unes 6 hores, però ja vàrem poder-hi fer un bon volt. El millor, però, va ser l'experiència a dins del vaixell, on hi pots fer pràcticament de tot (més val així, perquè el trajecte dura 15 hores cada vegada! hahaha).\nFinalment, per si no n'hi hagués hagut prou, en tornant a Kuopio, vàrem deixar gent i alguns vàrem tornar a marxar, aquest cop cap a Alavus, a uns 300 km a l'oest de Kuopio, on dissabte una amiga nostra participava en un concurs de cant.\nDissabte al vespre aterrava al pis de Kuopio després de fer, entre cotxe i vaixell, més de 2700 km! Realment, una setmana i un aniversari molt diferents, i sobretot, molt collonuts!!!\nUs deixo amb algunes fotos. Algunes d'elles realment paguen la pena: sobretot les que hi ha al mar, encara glaçat!\nD' Unknown a 0:08:00\nRelacionat amb: Finlàndia, Helsinki, Kuopio, Pyhäjärvi, Stockholm\nptiua ha dit...\nNENNNNNNNNNNNNNNN!! deu ni do quines mogues aqui a l'altra punta dl mon no!?? hehehehe. m'alegro que tot anes rebe!! ;) espero que aquest cop el vaixell fos comfortable i no hi hagues babys! ;) Ya tu sabes... xDD Ls fotus son una ajuda refrescant per la calor que ens fa aqui a l'altra punta dl mon! :P encara se'm fa molt dificil d'imaginar...! :p petit ke moltes felicitats i una abraçada enorme! :DD ttm molt!\ndimecres, 14 de març de 2012, a les 4:25:00 CET\nMoltes gràcies maqueeeeeeeeeeee!!! El cert és que ha estat una setmana molt maca i interessant, això segur! No pateixis que no vaig fer de "baby" en cap moment. El vaixell era d'aquells grossos, i haig d'admetre que en algun moment es movia força, però, res en comparació a l'odissea anant a Tallinn! xDDD\nCuida't i molts de petons. Aquí fa un bon sol ara mateix. Són les 9:10 del matí i estem a -3,2ºC ;)\ndimecres, 14 de març de 2012, a les 8:14:00 CET\ndimecres, 21 de març de 2012, a les 11:52:00 CET\nIntento no parar ;)\ndivendres, 23 de març de 2012, a les 10:24:00 CET\nDesprés de la feina, vacances!


Extraescolars infantil 2015/16 by Escola el Cim - Issuu\ndilluns Iniciació gimnàstica esportiva Danses i cançons\ndimarts Iniciació esportiva\ndimecres Iniciació gimnàstica esportiva Iniciació a Danses i la dansa cançons\ndijous Iniciació esportiva\ndivendres Hoquei patins\nIniciació a Iniciació al la dansa judo\nAspectes generals Per tal de poder confeccionar els grups, és important fer la inscripció al més aviat possible, a partir del dia 1 setembre, en horari de secretaria, de 8h a 18h. Les activitats s'iniciaran la setmana del dia 14 de setembre. La inscripció de l'alumnat és per a tot el curs escolar. No es podrà donar de baixa a excepció d'una força major. En cas de baixa voluntària, no es retornarà l’import abonat.\nL’escola es reserva el dret d’anul·lar alguna activitat si no s’arriba al nombre mínim d’inscrits. També hi ha un màxim d’alumnes per activitat. El pagament es podrà fer fraccionat en dos cops, el primer en el moment de la inscripció i el segon, al desembre, excepte el curset de natació, que es farà en un sol pagament. Les famílies que contractin més d'una activitat tindran un descompte del 5% del preu total.\nIniciació al judo (P4 i P5)\nTindrem un primer contacte amb aquest esport olímpic, treballarem les seves tècniques a través dels jocs, aprendrem posicions claus i exercicis i ens ho passarem molt bé. Per fer l’activitat portarem quimono. Rebreu més informació en la reunió inicial. Horari: divendres de 17 h a 18 h 15 min. Inici: 18 de setembre. Preu: 150 €.\nDanses i cançons (P3, P4 i P5) Una forma divertida de donar a conèixer als infants la nostra cultura musical, tot aprenent petits ritmes, cançons, passes, danses d’animació i de cultura popular.\nHorari: dilluns i dimecres de 17 h a 18 h 10 min. Inici: 14 de setembre. Preu: 230 €.\nIniciació esportiva (P3, P4 i P5) Aquesta activitat permet practicar un ampli ventall d’esports adaptats a l’edat dels alumnes, ampliant el seu nivell psicomotriu de forma lúdica i divertida. Horari: dimarts i dijous de 17 h a 18 h 10 min. Inici: 15 de setembre. Preu: 230 €.\nIniciació a l’hoquei patins (P4 i P5) Aprendre a patinar, l’equilibri, la diversió i començar a practicar l’esport de l’hoquei patins. Són aconsellables els patins de quatre rodes. Horari: divendres de 17 h a 18 h 10 min. Inici: 18 de setembre. Preu: 150 €.\nCurset de natació (P3, P4 i P5) Aquest curset es farà al Club Natació Terrassa. El grup serà com a màxim de 40 nens/nenes (places limitades). Horari: dilluns de 17 h a 19 h, aproximadament. Inici: 28 de setembre. Preu: 380 € socis del CNT, 395 € no socis.\nIniciació a la gimnàstica esportiva (P4 i P5) masculí i femení Flexibilitat, esforç i coordinació donen com a resultat una activitat completa. Recordem que per realitzar aquesta activitat s’haurà d’adquirir el mallot de gimnàstica. Horari: dilluns i dimecres de 17 h a 18h 30 min. Inici: 14 de setembre. Preu: 230 €.\nIniciació a la dansa clàssica (P4 i P5) Desperta el gust per la combinació de la música, el ritme, la flexibilitat i la coordinació. Recordem que per realitzar aquesta activitat s’haurà d’adquirir el mallot i les sabatilles de jazz. Horari: dimarts i dijous de 17 h a 18 h 30 min. Inici: 15 de setembre. Preu: 255 €.\nExtraescolars infantil 2015/16


Les xarxes socials i les eines de comunicació digital són avui dia el vehicle de comunicació més eficaç amb consumidors i clients. Els nous mitjans proporcionen un diàleg bidireccional ple d'informació rellevant. No obstant això, de vegades aquest diàleg es torça i sorgeixen els problemes. Aprèn a avançar-te a la crisi en social media, a actuar correctament en cada etapa segons el teu pla de crisi ja solucionar generant el major impacte negatiu sobre la teva empresa i marca.\n1- La importància de monitoritzar les xarxes socials i preveure el problema.\n2- crisi 2.0, què és i què no és. Identificant i acotant el problema.\n3- I ara què fem? Etapes de la crisi de social media i exemples pràctics.\n4- El pla de crisi: com solucionar amb el menor impacte possible.\nLlicenciada en Publicitat i Relacions Públiques a la Facultat de Ciències de la Informació de Sevilla. Ha Estat directora creativa en Agències Espanyoles dedicades al màrqueting on-line o al màrqueting below the line. Des del 2009, és directora creativa i sòcia fundadora d's'ubica Below, 'agència especialista en màrqueting i comunicació digital. Professora i ponent con més de 15 anys d'experiència impartint cursos Especialitzats en AQUESTA Matèria en Diferents centres i 'universitats.\ndijous, 27 novembre, 2014 - 10:00 a 11:00


UD Taradell - El Tercera Catalana guanya el derbi al camp del Santa Eugènia\nCinc de cinc per al Tercera Catalana de la UD Taradell com a visitant. Aquest diumenge al matí els taradellencs van sumar un nou triomf fora de casa en guanyar per 0 a 1 el derbi contra el Santa Eugènia de Berga.\nPartit gens fàcil per als taradellencs, que no van trobar el seu estil en tot el partit. Al primer temps els locals van estar millors amb la seva proposta de pilotes llargues aèries i joc més directe. Els locals van fregar el gol als primers minuts amb un córner que desviat va estavellar-se al pal lateral. La resposta taradellenca va venir d'un xut de Plade Puigdesens que va anar a parar al pal. Tot seguit, Canó va tenir una oportunitat molt clara en rematar de cap una centrada de Marçal per l'esquerra però la pilota va anar molt centrada i el porter la va parar. La resposta local va arribar al minut 17 engaltant un xut que va tocar a la part superior del travesser.\nEl Santa Eugènia va gaudir de molts córners i constantment buscava pilotes llargues perquè la davantera pentinés la pilota amb el cap. En canvi, el Taradell no va aconseguir dominar la pilota en una primera part força fluixa.\nA la represa la tònica va canviar i el Taradell va ser molt més dominador. Les ocasions clares van costar, però. Pau va avisar en el llançament de falta a un quart d'hora pel final. I, tot seguit, va arribar la jugada més maca del partit. Per la dreta el Taradell va combinar i la centrada de Tusell la va rematar al segon pal Marçal. Es va cantar gol, però el porter va treure un peu providencial per enviar la pilota a córner.\nTres minuts després, però, una passada de Povedano a l'esquena de la defensa la va aprofitar Marçal per fer el 0 a 1 amb una vaselina davant la sortida del porter. Fins al final el Taradell va haver de patir, ja que el Santa Eugènia va apretar de valent i va tenir dues arribades que van acabar amb xuts desviats però ajustats al pal.\nAl final setè triomf de la temporada per la UD Taradell, que només coneix la victòria com a visitant i s'acosta als primers llocs de la classificació.\nU.D. Taradell: Campayo, Tussell, Font, Trabal, Muntal (Orriols), Pau, Plade Puigdesens (Povedano), Oller (Sala), Pedrón, Canó (Darwin) i Marçal (Arnau).


Molins de Rei, el bressol de l'heroïna de Sardenya\n30.04.2021 - 19:51\nActualització: 30.04.2021 - 19:37\nPlaça Elionor d’Arborea, Oristany\nDimecres, Sardenya va commemorar la diada nacional en record de la insurrecció popular del 28 d’abril de 1794 contra el virrei i els funcionaris de la Casa de Savoia, arran de la negativa del govern piemontès de reconèixer els drets històrics del poble sard. Les anomenades Vespres Sardes són un episodi més de rebel·lió a l’illa contra les nombroses dominacions estrangeres que ha experimentat al llarg de la història. Quatre segles abans, sense anar més lluny, els qui intentaven controlar l’illa eren els catalans i també van topar amb una forta oposició local, encapçalada pel jutjat d’Arborea, un dels quatre regnes en què es dividia la Sardenya medieval juntament amb el de Càller, el de Gal·lura i el de Torres.\nEl jutge Marià IV d’Arborea (1317-1375), que s’havia educat a Barcelona i amb les autoritats de la qual mantenia bones relacions, va trencar l’amistat amb la corona catalanoaragonesa el 1353 arran de la conquesta de l’Alguer. Conscient de les ganes creixents de Pere el Cerimoniós d’ocupar tota l’illa, va decidir de plantar-hi cara coalitzant-se amb la poderosa família Dòria i els genovesos. El conflicte, que es va desenvolupar amb alts i baixos durant set dècades, el va heretar la seva filla Elionor, com a jutgessa regent del territori després de la mort de Marià IV. Elionor d’Arborea (1340-1404), de la qual ens ha arribat informació limitada, és de fet una de les figures mítiques de Sardenya: en l’imaginari col·lectiu representa la unitat nacional dels sards pel seu intent d’unir els quatre jutjats o regnes medievals contra la dominació catalanoaragonesa. Per reforçar els vincles amb Gènova, el 1376 es va casar amb Brancaleó Dòria, que en una de les negociacions amb Barcelona acabaria convertit en ostatge i moneda de canvi dels catalans per a mirar d’assolir un acord de pau favorable als seus interessos.\nDurant el seu regnat des del palau d’Oristany, la capital d’Arborea, a més d’estar pendent dels moviments bèl·lics i diplomàtics, Elionor va promulgar la Carta de Logu, el recull de lleis de dret civil i penal del jutjat d’Arborea i considerada una de les col·leccions de lleis més antigues i alhora avançades d’Europa. Amb la batalla de Sanluri, el 1409, es va posar fi a setanta anys de conflicte amb la desfeta sarda i el domini catalanoaragonès sobre l’illa. Però Elionor ja no va veure la derrota: s’havia mort l’estiu del 1404, probablement d’una epidèmia de pesta, en algun lloc de l’illa. Amb tot, el seu llegat va perviure gràcies a l’esmentada Carta de Logu, vigent al Regne de Sardenya durant més de quatre segles, i la seva figura, amb aurèola d’heroïna sarda, encara es manté ben viva sis segles després.\nI això que la majoria d’historiadors coincideixen a situar-ne el naixement no pas a l’illa on és idolatrada, sinó en terres de la seva gran rival en vida, Catalunya. En efecte, es té constància que el 1334 la casa d’Arborea, amb arrels llunyanes a la Garrotxa i aleshores encara aliada de Barcelona, havia comprat els castells de Mataró i de Gelida, a més de la vila de Molins de Rei. I en aquest municipi, justament, sembla que va néixer cap al 1340 l’Elionor, filla del jutge i governant suprem d’Arborea Marià Bas-Serra, i de la catalana Timbor, pertanyent al noble llinatge dels Rocabertí de l’Empordà.\nI una mica més: El nom d’Elionor d’Arborea també ha passat a la posteritat, més enllà i tot de l’illa de Sardenya, per la seva passió per la falconeria. De fet, al capítol 87 de la Carta de Logu apareix una de les primeres disposicions legals per a protegir els ocells rapinyaires, motiu pel qual una espècie rep el nom de falcó d’Elionor o de la reina (Falco eleonorae).\nDetall del monument dedicat a la jutgessa Elionor d'Arborea a la plaça que porta el seu nom al centre d'Oristany.\nDetall del quadre d'Antonio Benini que representa Elionor d'Arborea signant la 'Carta de Logu'.\nBust que representa Elionor d'Arborea a l'església de Santu 'Engiu.\nUn exemplar de falcó d'Elionor o de la reina.


El Ral·lisprint i la Pujada a Alp fan de la Cerdanya centre del motor a Catalunya | Notícies - FCA\nActualitat - 16/07/2018\nLa Cerdanya es va convertir el cap de setmana del 14 i 15 de juliol en el centre neuràlgic del motor a Catalunya. Hi van coincidir dues proves del calendari, el 3r. Ral·lisprint de la Cerdanya i la 8a. edició de la Pujada a Alp 2.500. El bon temps i les ganes de veure en directe les evolucions dels participants van aplegar un bon nombre de públic durant els dos dies.\nEl Ral·lisprint de la Cerdanya, que arribava a la seva tercera edició, va reunir una vintena de vehicles. Organitzat pel club esportiu Cerdanya Racing, amb la col·laboració de la V-Line, la prova es composava de dos trams que els participants havien de completar en tres ocasions. La victòria va ser per Josep Bellmunt i Jordi Puchol, a bord d‘un Peugeot 208 R2. La parella va mantenir una emocionant lluita amb el Porsche 996 de Salvador Canals i Alfons Rodríguez, que van acabar segons. El podi el van completar Ramon Cornet i Daniel Noguer, amb un Peugeot 205.\nEn la categoria L, el triomf va ser per a Sergio Cruz i Luka Larrosa, pilotant un BMW 325i.\nEl Ral·lisprint també puntuava per a les copes de Catalunya de Regularitat. Pel que fa a la Regularitat Super-Sport la victòria va ser per a Josep Costa i Marc Duran, al volant d’un Porsche 911 SC. En la Regularitat Sport, el triomf va ser per a Marc Mayoral i Jordi Vilaseca, amb un Volkswagen Scirocco.\nLa Pujada a Alp 2500, puntuable per al Campionat de Catalunya de Muntanya i d’Espanya de l’especialitat arribava aquest any a la seva 8a. edició. La prova, organitzada per Cerdanya Racing amb la col·laboració de V-Line, va aplegar un centenar de pilots. Constava de tres mànegues d’entrenaments cronometrats i tres de cursa que es van desenvolupar dissabte i diumenge en un tram de 6 quilòmetres comprès entre Alp i l’estació de Masella.\nEntre els monoplaces que puntuaven per al Campionat de Catalunya, la victòria va ser per a Edgar Montellà, amb un Speed Car GT-R. El jove andorrà, tercer en la classificació absoluta, va ser el més ràpid en totes les pujades per davant del segon classificat, Ramon Plaus, amb un Speed Car L18. El podi el va completar Sergi Pañella, que amb un Silver Car S2, va acabar cinquè entre els participants de l’estatal.\nEl millor classificat en la Categoria de Turismes va ser, una vegada més, Gerard de la Casa, primer també en la general de la jornada, amb el Subaru Impreza. Tot i no sortir en la tercera pujada, el segon lloc va ser per a Lluc Rubio, als comandaments d’un Porsche 997 GT3. El podi el completaria Marc Riera, amb un BMW 320D.\nPel que fa a la Regularitat en Muntanya, el guanyador en Regularitat Super-Sport va ser Joaquim Vilatarsana, al volant d’un Renault 5. José Carlos Herranz, amb un Peugeot 205 GT, va ser segon i Antonio Tejón, tercer, als comandaments d’un Audi Quattro.\nEn la Regularitat Sport, el triomf va ser per a Víctor Salagaray, amb un Peugeot 205 GTI. David Pelàez, amb un Ford Fiesta XR2, va acabar la cursa en segon lloc, mentre que Máximo Segurado, amb un Mini Cooper, va ser tercer.\nLa propera cursa del Campionat de Catalunya de Muntanya tindrà lloc el 23 de setembre i serà la Pujada al Farell.


Saló Foto-FNAC (FNAC Triangle). Activitats Culturals. IEFC.\nActivitats Culturals > Actes Culturals > Saló Foto-FNAC\nDel 5 al 8 de Novembre de 2014, es celebra el Saló Foto-FNAC a Fnac El Triangle i l'IEFC hi ofereix dos masterclass i dos tallers: Una demostració de postproducció digital, una xerrada sobre street photography, un taller de lomografia i una sessió fotogràfica de retrat amb model.\nSaló FotoFnac a El Triangle\nDimecres 5 de Novembre - TALLER LIGHTROOM\nProfessor: Eus González\nDurant aquest taller s'imparteixen els conceptes bàsics per començar a treballar amb Ligthroom, el programa de postproducció d'imatge digital d'Adobe. S'ensenya a crear un catàleg, a realitzar la importació i exportació d'imatges, a utilitzar les metadades o el funcionament dels diferents filtres.\nDijous 6 de Novembre - STREET PHOTOGRAPHY\nProfessor: Quim Farrero\nAquesta masterclass proposa descobrir la fotografia de carrer com una manera lúdica de documentar el món que ens envolta. Durant la sessió s'explica com optimitzar recursos tècnics i com estar preparat a l'hora de captar la imatge.\nDivendres 7 de Novembre - TALLER LOMOGRAFIA\nProfessor: Joan Martinez\nLomography és un moviment fotogràfic basat en 10 regles d'or que capten l'esperit del lema no pensis, dispara!. La Lomografia no és altra cosa que passar-ho bé mentre es fan bones fotografies. Durant el taller es parla de diferents tipus de càmeras i dels resultats que podem obtenir.\nDissabte 8 de Novembre - RETRAT D'AUTOR\nProfessor: Jöel Ventura\n¿Creativament correcte o tècnicament correcte? Durant la masterclass pràctica de retrat d'autor es descobreix el procés de creació d'una nova imatge i s'aprofundeix en el coneixement i l'aplicació dels diferents tipus de llum, amb els criteris necessaris per utilitzar-los a les nostres imatges.


La Comunitat Valenciana té 10.000 positius actius menys que fa deu dies - À Punt\nLa Comunitat Valenciana té 10.000 positius actius menys que fa deu dies\nPer quart dia consecutiu, el territori valencià frega el centenar de morts, tot i que baixa la pressió assistencial.\n05 de febrer 2021 - 18:00\nLa tendència positiva de la tercera onada a la Comunitat Valenciana comença a albirar-se ja en els indicadors epidemiològics dels últims dies, tal com han avançat els experts sanitaris. Després de produir-se jornades rècord en notificacions de contagis durant el mes de gener, en els últims deu dies, la xifra de persones que pateixen la Covid-19 ha baixat en vora 10.000. El passat dimecres 27 de gener hi havia 72.036 casos actius de coronavirus, rècord des de l’inici de la pandèmia, un registre que ha caigut fins als 62.062 hui dia.\nLa Conselleria de Sanitat Universal ha notificat aquest divendres 6.130 positius en les últimes 24 hores. Tot i que són 1.300 casos més que els registrats ahir dijous, encara dista de la mitjana de 7.700 contagis diaris de la setmana passada. Així, la xifra total de persones que s’han contagiat des de l’inici de la crisi sanitària s’eleva ja fins a les 340.981.\nLa cara més negativa continua reflectint-se en les defuncions. Després de tres dies consecutius superant el centenar de morts, Sanitat Universal ha comunicat 99 decessos, 27 d’ells en centres de persones majors. Des del començament de la pandèmia han mort al territori valencià 5.283 valencians i valencianes.\nLa pressió assistencial manté la tendència a la baixa\nUn altre dels indicadors que mostren una tendència a l’estabilització, com ha apuntat ja la consellera de Sanitat Universal, Ana Barceló, és la millora de la pressió assistencial. En aquests moments hi ha 3.993 persones ingressades als hospitals valencians, 172 menys que divendres. Des del 19 de gener, els hospitalitzats en planta no baixaven dels 4.000, unes xifres que doblen els pitjors registres de l’abril de l’any passat, quan es van viure els pitjors moments de la primera onada.\nMillora també la situació de les unitats de cures intensives. Hui dia hi ha 632 persones en vigilància intensiva, 24 menys el passat dijous.


Quan un infant gaudeix d’un casal d’estiu d’un mes, alguns pares i mares pensen en les 5 o 7 hores de feina ben dures que faran els monitors en passar el matí amb ells. El mateix passa amb la setmana o deu dies d’unes colònies, o les tardes voluntàries que fan els esplais cada setmana. Però això només és la punta de l’iceberg. Preparar unes activitats d’estiu suposa hores de feina els mesos abans, fins i tot des del gener o abans, i per tenir-ho tot a punt per a un dissabte cal dedicació durant tota la setmana. Els organitzadors expliquen que el nivell de responsabilitat és molt alt, ja que sovint aquestes entitats mouen des d’un centenar fins a, a vegades, 400 infants.\nÉs el cas de l’Esplai Druida de Nou Barris (Barcelona), federat a Fundesplai. El seu director, Ignasi Delgado, ho resumeix clarament: “Per a dos mesos d’activitat, n’hi ha set de feina a l’ombra, que no es veu”. Una feina prèvia que requereix una gran previsió, segons Delgado, ja que, tal com explica, al setembre ja cal tenir les instal·lacions preparades: “Si no, intenta buscar al març, a tres mesos vista, una casa on puguin acollir centenars d’infants”, bromeja.\nUN MAR DE PAPERASSA\nEn el cas d’un casal i unes colònies d’estiu, al gener ja comença la preparació. Tal explica Delgado, al seu esplai es fa una tancada el primer mes de l’any en què es defineixen els grups, i també es forma una comissió tècnica que coordina tota la infraestructura, que inclou les reserves, les inscripcions i un llarg etcètera. En aquest sentit, cal tenir en compte les beques que demanen alguns esplais: “Una gran part dels infants que venen ho fan amb una beca; si no treballem amb previsió, molts d’ells podrien quedar fora”. En definitiva, els mesos de gener i febrer són més tranquils, de previsió, “però a partir del març comença la feina dura”, resumeix el director del Druida.\nPer aquest motiu, molts dels esplais que treballen de manera voluntària no organitzen casals d’estiu, encara que la majoria sí que munten colònies. Per exemple, l’Aspirantat de Sant Josep (Badalona), de la Pere Tarrés, no organitza un casal de forma autònoma, però uneix esforços amb altres entitats del municipi, amb qui es conjuren per oferir aquest servei. Concretament, un any es van coordinar amb l’equip de rugbi de Badalona, moment en el qual Jordi Casadevall, d’aquesta entitat, va constatar la gran feina que suposa: “Cal molta previsió, molta més que amb les colònies, perquè hi ha moltes reserves i documentació legal que cal tenir a punt”, assegura.\nL’Agrupa (Molins de Rei), federat a l’Esplac, no ofereix casal d’estiu, però centra tots els esforços en les colònies. El membre de la seva comissió pedagògica Sergi Perales explica que entre tres i quatre mesos abans ja comencen a preparar les colònies. Alhora, hi ha diferents comissions que s’han d’encarregar que estigui a punt tot el material i les infraestructures, que s’organitzen durant tot el curs. Una previsió semblant a la de les entitats de Badalona i Nou Barris. Tal com resumeix Casadevall, “la planificació és important perquè les famílies esperen un servei de qualitat, però sempre dins de l’espontaneïtat necessària d’un esplai”.\nL’associacionisme educatiu, el més arrelat\nA Catalunya hi ha un total de 2.000 entitats inscrites al Cens d’Entitats Juvenils, en les quals participen un total de 220.000 joves d’entre 15 i 29 anys. Les entitats d’associacionisme educatiu, que són les que organitzen majoritàriament aquestes colònies, casals i activitats de dissabtes o diàries, suposen un 60% del volum total. Un 20% es dediquen a l’acció social i cultural i la resta són associacions polítiques o sindicals.\nUn infant sempre arriba esgotat d’unes colònies, després de córrer, jugar, embrutar-se i reflexionar durant prop de quinze hores diàries. Però quan els més joves van a dormir, la feina del monitor no s’ha acabat encara. Com explica Jordi Casadevall, cada nit de les colònies es reuneixen per avaluar com ha anat el dia, des de les activitats fins al comportament dels nens, passant per l’organització als àpats, per tancar els serrells pendents per l’endemà. De fet, en la majoria d’activitats es coordinen grups d’entre tres i sis monitors, una tasca relativament senzilla, però el veritable repte és quan ho han de fer entre vint i trenta, quan es desenvolupen activitats en què participen tots els grups. En aquest sentit, Perales, de l’Agrupa, posa com a exemple les colònies de Setmana Santa: “Proporcionalment, hem de treballar amb molt més temps i coordinació que en unes colònies d’estiu, perquè estem tots els grups junts”.\nLes activitats més populars de les entitats de lleure són les colònies i els casals, que exigeixen un esprint als seus membres. Però per arribar vius a les activitats d’estiu és cabdal fer una bona feina durant tot el curs, segons assenyalen els monitors consultats. Normalment, els esplais celebren una tancada al setembre, ja sigui amb una sortida de cap de setmana o amb reunions intensives als locals, per planificar tota la temporada. No només s’han de centrar en la part més logística sinó també en tota la tasca educativa que es durà a terme durant el curs. “Fixem el calendari, ens repartim els grups i les comissions de treball, i avaluem millores respecte al curs anterior”, il·lustra Perales. Una tasca especialment important quan hi ha monitors nous, segons Casadevall, a qui cal explicar des del principi aspectes com el funcionament i la implicació necessària.\nAlgunes entitats fan fins a quatre tancades, com per exemple l’Esplai Druida. “Una a l’agost per valorar tot el curs que acabem de tancar, una al setembre per planificar el vinent, una al desembre o al gener per valorar els progressos i començar a treballar l’estiu, i una per Setmana Santa per acabar d’encarar el casal i les colònies”, exemplifica Delgado. Ara bé, aquesta freqüència de tancades no funciona igual en cada entitat, que amb temps troba la seva millor manera de treballar. Alguns esplais, com l’Agrupa, fan aquestes jornades només a principi de curs i durant l’any es coordinen només amb l’assemblea general, si no hi ha imprevistos.\nParal·lelament, a l’esplai l’Aspirantat en la reunió setmanal només hi participen els coordinadors, que passen acta a tot l’equip, i s’organitza una reunió el dissabte si hi ha queixes. Alhora, es fan reunions periòdiques i en comissions quan s’acosten dates assenyalades com el Carnaval, Nadal o activitats que requereixen més previsió.\nA aquestes reunions de caràcter general cal afegir-hi reunions concretes de cada tasca, que inclouen -a grans trets- economia, comptabilitat, material, relacions externes o difusió i comunicació, entre d’altres. La bona gestió d’aquestes comissions en el dia a dia és clau per a l’èxit tant de les activitats de curs com de les d’estiu, segons els monitors consultats. Unes tasques que sovint gestionen de manera voluntària monitors en el seu temps lliure, que sovint estudien i/o treballen. Ara bé, des de les entitats de lleure apunten que el fet que tota aquesta gestió sigui voluntària és la gràcia i el que garanteix l’èxit de les seves activitats de cara al futur.\n342.672 participants en colònies i casals\nUn total de 342.672 persones van participar en activitats d’educació en el lleure l’estiu passat a Catalunya, segons dades de la direcció general de Joventut, basades en les notificacions rebudes de les entitats. Fins a 301.342 persones ho van fer com a infants o joves participants i 41.330 com a dirigents. Els casals de vacances van ser el tipus d’activitat amb una participació més alta, amb 241.162 persones en total, mentre que les més de 100.000 restants ho van fer en acampades, camps de treball, colònies o rutes.


El Daily Mail posa preu a Cesc: 53 milions d'euros\nRedacció Catalunyapress | dimarts, 20 de maig de 2014\nPer Celia Palahi.- El Daily Mail ha portat als seus paginas el preu real que posarà el Barça al traspàs de Cesc Fábregas: 53 milions d'euros. Com vulgui que Louis Van Gal li vol per "el seu" Manchester, la baralla pel jugador pot fer que els directius blaugranes es freguin les mans per la quantitat que van a rebre amb la qual podrien afrontar la compra de jugadors que precisa Luis Enrique per renovar el Barça.\nL'Arsenal, equip en el qual ja va jugar durant 8 temporades Fábregas, també li vol i disposa d'un petit avantatge a manera de clàusula de recompra de 30 milions i el dret al fet que els blaugranes li informin de les ofertes que es produeixin sobre el migcampista català, per igualar o no les mateixes.\nCom l'entrenador holandès "positiu" és molt testarudo les apostes estan a favor que el d'Arenys de Mar acabi jugant la propera temporada en el Manchester United, un club que com el Barça necessita trobar nous al·licients i, sobretot, figures que li retornin a l'elit del futbol europeu. La resposta serà dins de poques setmanes.


Avui el gestor ens ha enviat, per correu ordinari, un full perquè fem el registre de les hores de la jornada dels treballadors. Els pagesos que ens subministren verdura a Diguesblat deixen, dins d’una caixa de cols, un albarà escrit a mà amb la llista de les verdures que ens han servit. Són formes de treball absolutament… Continue reading Digitalització des del minut 0\nPublished 1 de març de 2016\nJo també sóc dels que pensa que el disseny web sensible (sistema que busca que el disseny de les pàgines s’adapti a qualsevol resolució de pantalla de manera dinàmica, responsive web design o RWD en anglès) és un bon vi, però que ens està pujant al cap abans de començar a dinar. Darrerament estic llegint… Continue reading Disseny web sensible: el disseny web és molt més.\nPublished 13 de gener de 2012\nCategorized as Desenvolupament, Optimització del lloc web d'empresa Tagged disseny web sensible, responsive web design, RWD\nUn comprovant de qualitat de projectes web.\nPermeteu-nos fer una mica d’autobombo en aquest curtíssim apunt. A Enraona ens ha passat sovint que lliurem projectes a clients que, amb certs coneixements de desenvolupament web, continuen ells mateixos ampliant-los. Ens hem trobat en el passat, en el present i esperem que continuï passant en el futur. I ens agrada pensar que és la… Continue reading Un comprovant de qualitat de projectes web.\nPublished 19 d'octubre de 2009\nCategorized as Desenvolupament, Optimització del lloc web d'empresa Tagged disseny, enraona, estàndards, programació, redacció de continguts


Viatge a Roma – EUROAVIA Terrassa\nAeroport de Barcelona-El Prat - El Prat de Llobregat, Barcelona\nLa tradicional sortida internacional per les vacances de febrer serà a Roma aquest any! Entre el dilluns 5 de febrer i el dissabte 10 de febrer, visitarem algunes de les empreses del sector aeroespacial de la capital italiana.\nEncara no tenim cap visita confirmada, però estem contactant les següents empreses.\nThales Alenia Space Roma: integració i test de sistemes de satèl·lits.\nThales Alenia Space l’Aquila: fabricació d’unitats elèctriques complexes i materials compostos avançats.\nAVIO: construcció dels boosters del Ariane 5 i 6 i del coet Vega.\nD’altra banda, també estem contactant amb associacions d’estudiants per poder conèixer estudiants locals i intercanviar experiències i perspectives de futur. A més, també es pot fer alguna visita més cultural / lúdica en funció dels interessos del grup.\nEl preu d’inscripció del viatge són 200 € i inclou vol, allotjament i desplaçament fins a les visites. Es pagarà en dues parts. Abans del 28 de desembre, s’haurà de fer un primer pagament per poder comprar els bitllets d’avió. Més endavant, es demanarà un segon pagament per pagar l’allotjament i els desplaçaments.\nLa inscripció es fa a través d’aquesta pàgina web. Estarà disponible del dimecres 20 de desembre a les 10:00 fins el dimarts 26 de desembre a les 23:30. Es prioritzaran les inscripcions amb el següent ordre.\nMembres actius, és a dir, aquells que han pagat la quota de soci d’aquest curs.\nMembres inactius que es comprometen a fer-se actius, en cas d’assistir al viatge.\nEn cas d’igualtat de condicions, decidirà l’ordre d’inscripció (la sol·licitud més antiga serà la que guanya la plaça).\nPer qualsevol dubte, posa’t en contacte amb nosaltres a través del mail: terrassa@euroavia.eu.\nBookings - 20 tickets available\n← Visita a l’aeroport de Sabadell\nSORTIDA CENTRE D’OBSERVACIÓ DE L’UNIVERS + EXCURSIÓ A CONGOST DE MONTREBEI →


Sobre nosaltres - Didlink Group Co., Ltd.\nDIDLINK GROUP és un professional dedicat a la companyia del grup de vàlvules petrolíferes, químiques i marines a la Xina des de 1998.\nDes del nostre establiment, els nostres productes s’han exportat a ESTATS UNITS, EUROPA, RÚSSIA (CEI), AMÈRICA DEL SUD, ORIENT MITJÀ, SUD-EST d’ÀSIA, ÀFRICA, etc.\nEls nostres productes han guanyat gran reputació dels nostres clients.\nEl nostre principal àmbit de negoci és el següent\nVàlvules de comporta, vàlvules de papallona, vàlvules globulars, vàlvules de retenció, vàlvules de bola, vàlvules endollables, ETC.\nEls materials inclouen: acer al carboni, acer sense Stanin, llautó, etc.\nLes nostres fàbriques tenen certificats: ISO9001, CE, API, EAC, ETC.\nDIDLINK GROUP persegueix la precisió i la delicadesa de la fabricació. Millorem constantment els seus propis equips de fabricació magra, incloses les parts. I estem d’acord amb els estàndards de fabricació acurada, per garantir l’alta qualitat dels productes. Per tal de crear productes d’alta precisió.\nVam comprar diversos centres de mecanitzat CNC d’alta precisió a gran escala. Els equips de processament automàtic i la gestió digital de tot el procés milloren la precisió de processament i l’eficiència de producció dels productes i asseguren la fiabilitat dels productes.\nLa fabricació a escala emet la marca i la força empresarial\nIndependentment de les peces comprades, components o productes fabricats per nosaltres mateixos, seguim estrictament el sistema estàndard de procés de control del producte, per garantir el rendiment i la qualitat del producte sense cap pèrdua i mai no preocupem els clients. i sistema de codis de barres, la producció, processament i proves de totes les parts de la vàlvula són traçables per aconseguir una optimització contínua de la gestió de qualitat.\nVàlvules de bola d'acer d'aliatge, Vàlvula de bola de bronze, Vàlvula de bola d'acer inoxidable, Vàlvules de bola sanitàries d'acer inoxidable, Vàlvula de bola de bronze amb seients Ptfe, Vàlvules de bola d'acer inoxidable,


Planetari UdG: un univers per descobrir – Edunomia\nPlanetari UdG: un univers per descobrir\n20/11/2009 20/11/2009 miquel\nDes de dilluns fins avui dimecres la UdG ha organitzat l’activitat Planetari UdG: un univers per descobrir, en el marc de la Setmana de la Ciència 2009.\nMolts de grups-classe hi han passat, per escoltar contes, per veure un telescopi, per descobrir el sistema solar…\nLa carpa, situada estratègicament sota l’autoritat de la Catedral i Sant Feliu, continuarà al mateix lloc perquè dilluns i dimarts hi té lloc una altra activitat, relacionada amb l’Any Darwin: Viatge per l’Evolució.\nLa veritat és que sempre que la UdG ha organitzat activitats de divulgació científica per a mainada han funcionat bé. I el que em sembla més important, la ciutat ja s’hi comença a acostumar, i les escoles a comtpar-hi. Per això cada cop hi ha més gent que hi va. Naturalment hi ha la bona feina de la gent de la Unitat de Divulgació Científica de l’OITT de la universitat.\nEmprenent el futur a innova 360 [idees boges]


Troben un gos mort amagat en una zona forestal de Balaguer - Teleponent\nInici Comarques Noguera Troben un gos mort amagat en una zona forestal de Balaguer\nLa necròpsia conclou que l'animal va morir per traumatismes als dos costats, incompatibles amb un atropellament\nEls Agents Rurals han trobat un gos mort amagat entre uns matolls en una zona forestal de Balaguer i ha denunciat el seu propietari.\nLa necròpsia ha conclòs que l’animal havia mort per traumatismes als dos costats. un factor incompatible amb atropellament. El gos, de raça llebrer espanyol, portava un microxip a nom d’una persona amb domicili a Toledo.\nEls Agents Rurals van iniciar una investigació. Es van adreçar al Col·legi Oficial de Veterinaris de Castella La Manxa. Aquest va aportar les dades de la persona propietària del gos. Així, va resultar ser un veí de Balaguer. Després, amb la col·laboració dels Mossos d’Esquadra, van citar-lo per una infracció molt greu de la Llei de protecció dels animals.\nArticle anteriorManel Ezquerra, alcalde d’Alcarràs: “Hem trobat temes espinosos en entrar a l’Ajuntament”\nArticle següentLleida, preparada per prevenir els efectes de l’onada de calor


Crèdits - Arbeca Turisme\nLa web ha estat creada i desenvolupada per Millennials Agency SLU.\nL’estructura, el disseny i la forma de presentació dels elements (textos, gràfics, fotografies, fitxers, logotips, combinacions de colors i qualsevol element susceptible de protecció) estan protegits per drets de propietat intel·lectual, titularitat de MILLENNIALS AGENCY SLU.\nEstan prohibides la reproducció, la transformació, distribució, comunicació pública, posada a la disposició del públic i, en general qualsevol altra forma d’explotació, parcial o total dels elements referits en l’apartat anterior. Aquests actes d’explotació només podran ser realitzats en virtut d’autorització expressa de MILLENNIALS AGENCY SLU i que, en tot cas, hauran de fer referència explícita a la titularitat dels citats drets de propietat intel·lectual de MILLENNIALS AGENCY SLU.\nS’autoritza l’ús privat a l’usuari si aquest es compromet a respectar els drets de Propietat Intel·lectual i Industrial titularitat de MILLENNIALS AGENCY SLU. Podrà visualitzar els elements del portal i fins i tot imprimir-los, copiar-los i emmagatzemar-los al disc dur del seu ordinador o en qualsevol altre suport físic sempre que sigui, única i exclusivament, per al seu ús personal i privat. L’usuari haurà d’abstenir-se de suprimir, alterar, eludir o manipular qualsevol dispositiu de protecció o sistema de seguretat que puguin ser instal·lats.


L’Ajuntament aplica mesures d’estalvi energètic en edificis municipals i enllumenat públic\nL’Ajuntament de Tavernes està aplicant mesures d’estalvi energètic en l’enllumenat urbà i mesures de millora de l’eficiència energètica en els edificis públics municipals, com ara l’edifici consistorial i l’edifici del Braç Treballador.\nLes actuacions de millora de l’eficiència energètica de l’Ajuntament i del Braç Treballador han suposat substituir un total de 265 làmpades de les anomenades de baix consum, instal•lades en les lluminàries tipus downlight per unes làmpades de tipus LED concentrat. L’estalvi aconseguit amb esta mesura és d’un 33,33%.\nAixí, l’estalvi de consum anual total en els dos edificis, segons informes tècnics municipals, està situat en 23.744 Kwh. L’estalvi en emissions a l’atmosfera de CO2 és de 8.144 Kg. Econòmicament, suposa un estalvi de 3.290,92 euros anuals. El cost de la inversió és de 6.890 euros i el període de retorn de 2,09 anys.\nEl regidor d’Infraestructures Agràries i Urbanes, Josep Llàcer, ha manifestat què “la Regidoria de Manteniment d’Infraestructures, juntament amb la de Contractació, Obres i Serveis dirigida per Llum Sansaloni, porta avant un projecte de millora de l’eficiència energètica i estalvi en la despesa elèctrica. Estem actuant en tots els edificis i instal•lacions municipals, així com en l’enllumenat públic del poble i de la platja. Hem realitzat una inversió de més de 50.000€ renovant làmpades i lluminàries antigues per noves de tipus LED. Amb estes accions, a més d’aconseguir un estalvi energètic al voltant del 35%, aconseguim també un estalvi d’emissions de CO2 a l’atmosfera i una reducció de la contaminació lumínica. A més a més, s’ha contractat dues empreses instal•ladores elèctriques locals perquè realitzen els treballs”.\nPel que fa a la millora de la eficiència energètica en l’enllumenat públic, cal assenyalar que s’han substituït 400 làmpades de vapor de sodi de 100w en les lluminàries de tipus globus amb anticontaminació lumínica sobre columnes de 4 metres d’alçada en les zones de la Goleta i Marina Azul, Sequers, Passeig Colón i carrer Lepant.\nSegons informes tècnics municipals, l’estalvi energètic urbà serà de 115.340 Kwh, l’estalvi en emissió a l’atmosfera de 39.561 Kg de CO2 anuals i l’estalvi econòmic de 15.986 euros anuals. Així, el cost d’inversió està previst en 41.556 euros, dels quals la Diputació de València subvenciona el 60%. El període de retorn de la inversió serà de 2,6 anys.\nd’estalvi energètic en edificis municipals i enllumenat públic


Imprimir Montseny - Primer cap de setmana de creació poètica del cicle Poesia als parcs. Lletres i paisatges\nConvertir Montseny - Primer cap de setmana de creació poètica del cicle Poesia als parcs. Lletres i paisatges a PDF\nEl 21 i 22 d'octubre al Parc Natural i Reserva de la Biosfera del Montseny\nUn total de deu poetes van participar, el cap de setmana del 21 i 22 d’octubre al Brull (dins el Parc Natural i Reserva de la Biosfera del Montseny), a la primera estada de creació poètica entorn el paisatge del cicle Poesia als parcs. Lletres i paisatges.\nLa proposta, iniciativa de Tramoia Produccions Culturals, va consistir a convidar deu dels poetes que han participat darrerament en el cicle "Poesia als parcs. Lletres i paisatges" a fer una estada de cap de setmana en un entorn privilegiat, amb la finalitat d’estimular la creació de poemes amb el paisatge com a pretext.\nDurant l’estada es van realitzar activitats que permetessin als i les participants descobrir o conèixer amb major profunditat i endinsar-se en el paisatge proposat.\nEls poetes participants van ser els següents: Lluís Calvo, Gemma Casamajó, Meritxell Cucurella-Jorba, Anna Gual, Núria Martínez-Vernis, Esteve Plantada, Xevi Pujol, Martí Sales, Guim Valls i David Ymbernon. Tots ells, de procedències territorials, edats i estils poètics diferents, van aprofitar bé l’estada, que va tenir lloc a l’allotjament rural La Morera (el Brull), i les poesies resultants es van poder escoltar el diumenge al migdia al poble mateix. Malgrat que el recital estava previst a l’Hort del rector, el fred va aconsellar traslladar-lo a l‘interior de l’església del Brull, al qual van assistir-hi una cinquantena de persones.\nEl cap de setmana va cloure’s amb un dinar amb els participants. L’àpat va servir per acabar de reforçar la bona sintonia i el bon clima generat entre tot el grup i, clausurar així, la primera estada de creació poètica del cicle "Poesia als parcs. Lletres i paisatges".\nCal agrair la predisposició i col·laboració de l’Ajuntament del Brull i, en especial, del seu alcalde Ferran Teixidó.\nPoesia als parcs. Lletres i paisatges és una iniciativa de la Diputació de Barcelona que compta amb el suport de la Institució de les Lletres Catalanes i s'emmarca dins el programa cultural Viu el parc de la Xarxa de Parcs Naturals. Actualment, Tramoia Produccions Culturals coordina el cicle.